યુવાનોમાં ગિફ્ટ કાર્ડ્સ ઉપરાંત બુક્સ ગિફ્ટ આપવાનો ક્રેઝ પણ ખૂબ જ જોવા મળી રહ્યો છે. જેમાં બર્થ ડે ગિફટ તરીકે મોટિવેશનલ બુક્સથી માંડીને નવવિવાહિત દંપતીને દાંપત્યજીવનને લગતી બુક સુધીની ગિફ્ટ આપવામાં આવે છે. જો કે બુક્સ અથવા અન્ય કોઈ ગિફ્ટમાં ઘણી વખત વસ્તુ એક વ્યક્તિ બીજાને અને બીજી વ્યક્તિ ત્રીજીને એમ ગિફ્ટ બજારમાં ફરતી થઇ જતી હોય છે. જ્યારે ગિફ્ટ કાર્ડમાં આ સમસ્યા નડતી નથી. વિવિધ બેંક્સથી માંડીને શોપિંગ મૉલ્સ પણ ગિફ્ટકાર્ડ સહેલાઈથી કાઢી આપે છે. વિવિધ કાર્ડ્સ પર વિવિધ સ્કીમથી માંડીને જેને ગિફ્ટ આપવા માગતા હોવ તેનું નામ લખી આપવા સુધીની સગવડ અપાતી હોય છે.